หุ้น28ธ.ค.ปิดบวก8.87 จุด
หุ้นไทย28ธ.ค.ปิดที่ 1,028.33 จุด เพิ่มขึ้น 8.87 จุด มูลค่าการซื้อขาย 17,713 ล้านบาท แนวโน้มยังขึ้นต่อ&nbsp;
28 ธ.ค. 2553

หุ้นไทย28ธ.ค.ปิดที่ 1,028.33 จุด เพิ่มขึ้น 8.87 จุด มูลค่าการซื้อขาย 17,713 ล้านบาท แนวโน้มยังขึ้นต่อ 
ดัชนีหุ้นวันที่ 28 ธ.ค.ปิดที่ 1,028.33 จุด เพิ่มขึ้น 8.87 จุด หรือ 0.87 % แตะระดับสูงสุด 1,028.61 จุด และต่ำสุด 1,018.05 จุด มูลค่าการซื้อขาย 17,713 ล้านบาท 
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซียพลัส เปิดเผยว่า วันนี้ระยแรกเคลื่อนไหวตามตลาดภูมิภาคที่ได้รับปัจจัยกดดันจากที่จีนปรับขึ้นดอกเบี้ยทำให้ดัชนีเคลื่อนไหวในแดบลบและบวกสลับกัน  และดัชนีที่ตลาดหุ้นจีนก็ปรับลดลงถึง 1.7 %
อย่างไรก็ดี  การเคลื่อนไหวตลาดหุ้นไทยช่วงท้ายสามารถปิดในแดนบวกสูง ซึ่งมาจาก 2 ปัจจัยด้วยกัน คือ ได้รับแรงหนุนจากแรงซื้อกองทุน LTF-RMF  และการที่นักลงทุนสถาบันขายทำกำไรเพื่อปิดงวด (วินโดร เดรสซิ่ง) 
ทั้งนี้ มองว่า พรุ่งนี้ดัชนียังขึ้นไปได้ต่อด้วย 2 ปัจจัยดังกล่าว โดยมองแนวต้านที่ 1,037 จุด และแนวรับที่1,020 จุด 
กลยุทธ์แนะนำให้ซื้อขายระยะสั้นกลุ่มขนาดใหญ่โดยเฉพาะกลุ่มพลังงานอย่างปิโตรเคมี  แต่ใครที่มีต้นทุนสูงไม่แนะนำให้ถือหุ้นข้ามปี เพราะต้องคำนึงถึงกองทุน LTF-RMF ที่ครบกำหนดไถ่ถอนในต้นปีหน้าด้วย
หลักทรัพย์ที่มีมูลค่าซื้อขายสูงสุด 5 อันดับได้แก่
IRPC        มูลค่าซื้อขาย 3,053 ล้านบาท ปิดที่ 6.30 บาท เพิ่มขึ้น 0.50 บาท (+8.62%)
TRUE       มูลค่าซื้อขาย 2,111 ล้านบาท ปิดที่ 7.00 บาท เพิ่มขึ้น 0.45 บาท (+6.87%) 
TMB         มูลค่าซื้อขาย 1,073 ล้านบาท ปิดที่ 2.36 บาท เพิ่มขึ้น 0.06 บาท (+2.61%) 
CPF         มูลค่าซื้อขาย 735 ล้านบาท ปิดที่ 24.70 บาท เพิ่มขึ้น 0.20 บาท (+0.82%) 
TOP         มูลค่าซื้อขาย 617 ล้านบาท ปิดที่ 77.25  บาท เพิ่มขึ้น 2.25 บาท (+3.00%)